จังหวัดราชบุรี ใช้ตลาดน้ำดำเนินสะดวกนำร่องห้องน้ำสาธารณะสะอาดปลอดภัยได้มาตรฐาน เพื่อสร้างความประทับ
จังหวัดราชบุรี ใช้ตลาดน้ำดำเนินสะดวกนำร่องห้องน้ำสาธารณะสะอาดปลอดภัยได้มาตรฐาน เพื่อสร้างความประทับใจให้กับนักท่องเที่ยว

นายวีรัส ประเศรษโฐ รองผู้ว่าราชการจังหวัดราชบุรี เป็นประธานเปิดโครงการรณรงค์ห้องน้ำสาธารณะสะอาดเพื่อการท่องเที่ยว ภายใต้กิจกรรม “ห้องน้ำสะอาดสุขใจ ไปเที่ยวไหนก็ WC OK ” (Water Closet Okay) ที่บริเวณตลาดน้ำดำเนินสะดวก ซึ่งสถานที่แห่งนี้มีนักท่องเที่ยวทั้งชาวไทยและชาวต่างชาติมาเป็นจำนวนมาก โดยกิจกรรมในครั้งนี้ได้เดินรณรงค์รอบตลาดและชมห้องน้ำตัวอย่างที่ท่าเรือเจริญสุนทร พร้อมติดสติกเกอร์ “WC OK” ว่าห้องน้ำแห่งนี้ผ่านเกณฑ์ ทั้งของกรมอนามัย และกรมการท่องเที่ยว เช่นสะอาด ปลอดภัย มีป้ายสัญลักษณ์อย่างน้อย 2 ภาษา เป็นต้น โดยมิสเตอร์อีสซิก นักท่องเที่ยวชาวอิสราเอล กล่าวว่าตนเองเดินทางไปท่องเที่ยวในประเทศไทยหลายแห่งจึงอยากให้ปรับห้องน้ำสาธารณะให้เป็นแบบชักโครกเพราะส่วนใหญ่นักท่องเที่ยวจะเป็นผู้สูงอายุ ความสะอาดความปลอดภัยก็สำคัญ ขณะที่จังหวัดราชบุรียังเร่งผลักดันไปยังห้องน้ำสาธารณะพื้นที่เป้าหมายอื่นๆ อาทิ ห้องน้ำศาลากลางจังหวัด ที่ว่าการอำเภอ ห้างสรรพสินค้า สถานีบริการน้ำมัน ร้านอาหาร วัด สถานีขนส่งผู้โดยสาร สนามกีฬา โดยจะมีการแต่งตั้งคณะทำงาน เพื่อประเมินห้องน้ำที่ผ่านเกณฑ์มาตรฐาน พร้อมทั้งมอบป้ายรับรอง เพื่อผลักดันให้เกิดการตื่นตัวในการดูแลและพัฒนาห้องน้ำสาธารณะในแหล่งท่องเที่ยวให้สะอาด ปลอดภัยได้มาตรฐาน เพื่อสร้างความประทับใจให้กับนักท่องเที่ยว